Številka: 024-20/2019/23

Datum: 10. 02. 2020

**Zapisnik 4. seje Sveta za območja z omejenimi možnostmi za kmetijsko dejavnost, 10. 02. 2020, Ljubljana**

Prisotni: Janez Beja (Kmetijsko gozdarska zbornica Slovenije), Tomaž Cunder (Kmetijski inštitut Slovenije), Roman Savšek (Zveza društev rejcev drobnice), dr. Andreja Ferreira (GIS), prof. dr. Karmen Pažek (Fakulteta za kmetijstvo in biosistemske vede UM), Matjaž Podmiljšak (Zadružna zveza Slovenije), Boris Orešek (Sindikat kmetov Slovenije).

MKGP:dr. Jože Podgoršek, Marjeta Bizjak, Polona Kolarek, Barbara Medved-Cvikl, Silvester Kranjec.

Dnevni red:

1. Ugotavljanje sklepčnosti in potrditev dnevnega reda,

2. Pregled in potrditev zapisnika prejšnje seje,

3. Prehodno obdobje po letu 2021 – glede na PRP,

4. Točkovanje KMG v OMD, in plačila OMD brez »Robičevega« sistema,

5. Strmine 35% in 50%: kako nadomestiti izpad subvencij iz dosedanjega ukrepa,

6. Razno.

Ad 1

Na seji je bilo prisotnih 7 članov, Svet je bil sklepčen in je potrdil dnevni red.

Ad 2

Potrjen je bil zapisnik 3. seje.

Ad 3

V uvodu je DS dr. Jože Podgoršek opravičil ministrico zaradi drugih obveznosti. Predstavil je delo MKGP na spremembi Zkme, ki je v javni obravnavi in ki ureja pojem kmetije in kmeta. Prav tako bo kmalu šel naprej intervencijski zakon o Afriški prašičji kugi.

Delo pa se nadaljuje tudi na strateškem načrtu (SN), sektorskih analizah, kjer pa morebitno operativno spremljanje bolj sodi na tehnične sestanke na Direktorat za kmetijstvo. Resolucija je bila potrjena 31.1.2020. Počakala bo sprememba zemljiškega zakona in širša sprememba Zakona o kmetijstvu.

Na EU področju si SI želi, da bi Hrvaška zaključila z izhodišči za pripravo večletnega finančnega okvirja, ker je HR neto prejemnica sredstev, sledi pa Nemčija, ki je plačnica. Že finski predlog je bil za SI ugodnejši. Torej finančni okvirji še vedno niso znani.

Svet je potrdil 1 letno prehodno obdobje, a vprašanje je, kako bo EK časovno uspela v tem obdobju opraviti vse delo.

Sledila je še razprava o vprašanju krav dojilj, (panoga je v krizi, teleta se uvažajo iz čedalje oddaljenejših vzhodnih regij, lahko uvozimo bolezen, razmislek o vključitvi dojilj v PVP že v prehodnem obdobju, pomembnost telet za IK) ter drobnice. Na predlog o vključitvi obeh v PVP že v prehodnem obdobju (sploh če bo trajalo dve leti) je MKGP pojasnilo, da se za drobnico ravno delajo analize, za dojilje pa je to mogoče v novem SN. Za spodbudo in ohranjanju živinoreje na OMD pa so bila pri razpisu za majhne kmetije dodana sredstva.

**SKLEP 1**: Soglašamo s prizadevanji Zveze rejcev drobnice za vpeljavo PVP za drobnico (tudi že v prehodnem obdobju).

**SKLEP 2:** Predlagamo tudi z vpeljavo PVP za dojilje.

Ad 4 in AD 5

Podana je bila kratka predstavitev plačila OMD plačila in prestavljeni predlogi za oblikovanje OMD plačila v novi perspektivi. Ključni mehanizmi za oblikovanje plačila OMD so:posodobljeno točkovanje KMG, različna višina vrednosti točke (pri KMG z več točk tudi višja vrednost točke), močnejša degresija, nižje plačilo za KMG s travinjem brez travojedih GVŽ. Tak pristop bi v veliki meri naslovil prehod iz dosedanjega PONO plačila na primerno ovrednotene strmine v sklopu OMD plačila.

V razpravi se je predlagalo: ponovno preučitev talnega števila oz. njegovega vpliva, previdnost pri uporabi degresije zaradi vpliva na proizvodno aktivne KMG, a tudi da naj bo višja kot doslej, predlagala se je možnost za pridobiti dodatna sredstva na OMD.

**SKLEP 3: Svet se strinja s prikazanimi pristopi v predstavitvi.**

**SKLEP 4:Talno število naj se preuči.**

**SKLEP 5: Plačilo OMD naj bo izračunano glede na GVŽ na travinju.**

**SKLEP 6: Degresijo ne nujno nastaviti na predstavljen primer, a naj bo višja kot doslej.**

**SKLEP 7: Svet se zavzema za nadaljnje sodelovanje in da se spet dobimo po opravljenih izračunih.**

Ad 6

DS je podal informacijo o označevanju medu, kjer je predlog SI podprlo več kot 20 DČ

Pripravil:

Silvester Kranjec